
ЗАПИСНИК
о раду 98. седнице Oпштинског већа општине Топола, одржане дана 7.10.2026. године (среда), са почетком у 1315  часова, сазване телефонским путем.
Присуство на седници су потврдили:

· Јасна Вуковић, председник Општинског већа.
· Јелена Јовановић, заменик председника Општинског већа,
· Чланови Општинског већа: Саша Обрадовић, Момчило Васиљевић, Радослав Станковић и Данијела Дамњановић,
· Ђорђе Глигоријевић, секретар Скупштине општине,
Седницом председава Јелена Јовановић, заменик председника Општинског већа.

Записник води Љиљана Милетић, радник Општинске управе општине Топола.

Председавајућа је поздравила све присутне, констатовала да постоји кворум за рад и одлучивање, отворила 98. седницу Општинског већа и предложила дневни ред. 

Једногласно је усвојен

Д Н Е В Н И    Р Е Д
1. Разматрање захтева Културног центра Топола за додатна срества,
2. Разматрање захтева Библиотеке „Радоје Домановић“ за додатна средства,
3. Разматрање захтева Туристичке организације „Опленац“ Топола за додатна средства,
4. Разно.

На предлог председвајуће, обједињено је разматрање 1.-3. тачке дневног реда.
Прва тачка дневног реда- Разматрање захтева Културног центра Топола за додатна срества 
Друга тачка дневног реда- Разматрање захтева Библиотеке „Радоје Домановић“ за додатна средства 

Трећа тачка дневног реда- Разматрање захтева Туристичке организације „Опленац“ Топола за додатна средства

Председавајућа: спремање манифестације и повећане активности су допринеле да се пропусте рокови истицања ПП уговора за запослене по овом основу. Како су ови људи ангажовани на манифестацији, неопходно је да се изјаснимо по достављеним захтевима. Периоди су на два месеца, с тим да је код Културног центра и Туристичке организације у питању једно лице, а код Библиотеке два лица.
Пошто дискусије није било, једногласно је донет Закључак којим се прихвата захтев Културног центра Топола за средства за потребе обављања привремених и повремених послова на период од два месеца за једно ангажовано лице, у износу од 161.900,00 динара, а наведена средства ће се обезбедити стварањем билансног простора у оквиру Одлуке о буџету општине Топола за 2026. годину.
Такође, једногласно је донет Закључак којим се прихвата захтев Библиотеке „Радоје Домановић“ Топола за средства за потребе обављања привремених и повремених послова на период од два месеца за два ангажована лица, у износу од 328.600,00 динара. а наведена средства ће се обезбедити стварањем билансног простора у оквиру Одлуке о буџету општине Топола за 2026. годину.
Једногласно је донет Закључак којим се прихвата захтев Туристичке организације „Опленац“ Топола за средства за потребе обављања привремених и повремених послова на период од два месеца за једно ангажовано лице, у износу од 164.266,00 динара, а наведена средства ће се обезбедити стварањем билансног простора у оквиру Одлуке о буџету општине Топола за 2026. годину, 
Четврта тачка дневног реда- Разно 
Пошто је исцрпљен дневни ред, седница је закључена у 1330 часова.
Записничар


  ПРЕДСЕДНИК 

 Љиљана Милетић

